ענת לב-אדלר

ענת לב-אדלר (נולדה ב-18 במרץ 1968, ברמת גן) היא עיתונאית, עורכת, סופרת ופובליציסטית ישראלית. סופרת, מחברת רבי המכר "כותבת ומוחקת אהבה" ו"אישה בעונת מעבר", וכן ספר הילדים "עוגיות התמרים של ננה ג'ולייט", ראשון בסדרת "ילדות לדוגמה", מנטורית ומרצה מובילה לנשים במסע אמצע החיים, בעלת מותג מוצרי השראה ותוכן לנשים, כותבת יומני תוכן לנשים, מחברת סדרת ספרי מתנה מצליחה הכוללת עשרה מדריכים (ראו בהמשך). פזמונאית, בעבר, מגישה ברדיו ובטלוויזיה, בנושאי לייף סטייל, נשים ומשפחה. את דרכה העיתונאית החלה ב"העיר" ולימים ערכה את שבועון הנוער "ראש 1" מבית "ידיעות אחרונות". משנת 1997 עורכת בכירה של תחום הלייף סטייל ב"ידיעות אחרונות", במוסף "24 שעות", לצד כתיבת מאמרים במוספי העיתון. במשך שנים הייתה בעלת הטור "סודות של אמהות עובדות" באתר ynet. בעבר, כתבה את הבלוג "ענתי אייג'ינג" שהמתפרסם באתר הלייף סטייל Xnet מבית "ידיעות אחרונות" ועסק בסוגיות מחייהן של נשים ואמהות עובדות. הייתה שותפה לכתיבת "שיגעון הסודוקו" ו"שיגעון הקאקורו", יחד עם החידונאי ומחבר התשבצים דקל בנו. בעבר אף עסקה בכתיבת תוכן ושעשועונים לטלוויזיה. הרומן "כותבת ומוחקת אהבה" ראה אור באוגוסט 2013 והופיע ברשימות רבי המכר במשך כ-15 שבועות. בפברואר 2015 זכה למעמד של "ספר פלטינה" על מכירה של למעלה מ-40 אלף עותקים. הרומן עוסק במשבר אמצע החיים של יעל אלדר, עיתונאית שחוקרת את סוד הזוגיות ארוכת השנים ונסחפת לסיפור אהבה אסור עם יבואן יין נשוי ותאב תענוגות. גיבורת הספר נסחפת למסע של פירוק והרכבה שמערער את יסודות עולמה ושולח אותה להתעמת עם שאלות של מוסר, נאמנות ובגידה כאשר ברקע מלווה הגיבורה סבתא רבתא שלה, ננה ג'ולייט, בעלת סיפור אישי טראגי במיוחד. "כותבת ומוחקת אהבה" הוא סיפור על כוחה של שושלת נשית וחשיבותה של אהבה. "הספר דוהר בעיניים, הוא קצבי מרתק ויש בו סיפור. אני בטוח שרבים יתחברו אליו ואני מרגיש שהוא נכתב בדם הלב", כתב המשורר רוני סומק בגב העטיפה. הסופר אשכול נבו הוסיף: "חלמתי על כותבת ומוחקת אהבה בלילה, כיוון שזה ספר מטריד שעוסק בבעיה שמעסיקה את כולנו וזה משבר אמצע החיים". הרומן זכה לביקורות חיוביות בעיתונות האלקטרונית והמודפסת, בתוכניות הרדיו ובטלוויזיה. בעקבות הצלחת הרומן מקיימת ענת לב-אדלר מפגשים והרצאות במסגרות שונות, בנוסף לסדנאות בתחומי הלייף סטייל השונים (נשים ויין, ניהול זמן, מזל ושפע וכיוצא בזה). הרומן השני "אישה בעונת מעבר" יצא בשנת 2021, נמכר ביותר מ-20 אלף עותקים וזכה באות ספר הזהב, זכה בביקורות משבחות מאוד והוכתר ה"תנ"ך של הנשים בגיל המעבר" בעקבותיו נולדו הרצאות בכל הארץ וכן הפאנל "תגבירו את המזגן אני בוערת" שמביא את סוגיות גיל המעבר לנשים בגילאי אמצע החיים בכל הארץ. ספר הילדים "עוגיות התמרים של ננה ג'ולייט" ראה אור בשנת 2023, זכה לביקורות משבחות ולאהדת הקהל. עוד מספריה שראו אור בהוצאת "ידיעות ספרים": סודות של חברות טובות (שנת 2002) סודות של אמהות עובדות (שנת 2003) בארכה – הספר לברכת הבית (שנת 2004, ספר פלטינה) סודות של בוקר טוב (שנת 2005) סוד השפע (שנת 2006, ספר זהב) התחלה חדשה (שנת 2007) סודות של משפחות מאושרות (שנת 2008, חותם איכות של מכון אדלר) משפחה ירוקה (שנת 2009, חותם איכות של המשרד להגנת הסביבה) סוד המזל (שנת 2011) נשים ויין, סיפור אהבה (שנת 2012) כותבת ומוחקת אהבה (2014) היומן השבועי לחיים טובים של ענת לב-אדלר (עיצוב: מיכל נגרין) אתר האינטרנט הרשמי של ענת לב-אדלר ענת לב-אדלר, ברשת החברתית פייסבוק ענת לב-אדלר, ברשת החברתית אינסטגרם בועז כהן, ‏לדעת אשה: ענת לב-אדלר בשיחה אישית עם צאת סיפרה "סוד המזל", באתר גלובס, 23 במאי 2011 אורית מרלין־רוזנצוייג, "קצת לפני ארבעים הבנתי: זהו, עכשיו תורי. ישבתי וכתבתי ומחקתי אהבה", באתר Xnet‏, 13 באוגוסט 2014 כתביה של ענת לב-אדלר באתר Xnet רשימת הפרסומים של ענת לב-אדלר, בקטלוג הספרייה הלאומית הספרים של ענת לב-אדלר, באתר "סימניה" ענת לויט על ספרה של לב-אדלר "נשים ויין, סיפור אהבה" באתר בננות ענת לב-אדלר; בוגרת מספרת - גיליון אהל און ליין, 1 באוקטובר 2020. כותבת ומוחקת אהבה, תל אביב יפו, 2013, מתוך מאגר הספרים הסרוקים של הספריה הלאומית – ישראל